चंडीगढ़ - हरियाणा पावर इंजीनियर्स एसोसिएशन ने बिजली चोरी की जांच करते समय इंजीनियरों के साथ मारपीट की बढ़ती घटनाओं को देखते हुए उत्तर और दक्षिण हरियाणा बिजली वितरण निगम में काम कर रहे इंजीनियरों को रात में बिजली चोरी पकड़ने से मना किया है। रविवार को जारी बयान में एसोसिएशन के अध्यक्ष केडी बंसल ने कहा कि इंजीनियरों की मारपीट की बढ़ती घटनाओं को लेकर सदस्यों में भारी रोष है। इंजीनियर्स बिजली चोरी पकड़ने के समय अपनी ड्यूटी कर रहे होते हैं। उन्होंने कहा कि प्रबंधन उपभोक्ताओं के खिलाफ पुलिस रिपोर्ट दर्ज करवाने के बाद भी कुछ मदद नहीं करता है। पिछले कुछ सप्ताह में करनाल, पानीपत, अंबाला, कैथल, रोहतक सर्किल्स में ऐसी घटनाएं हुई हैं। एसोसिएशन ने प्रबंधन तबादलों और पोस्टिंग पालिसी, वरिष्ठ अधिकारियों को बिना पदोन्नती के मौजूदा ड्यूटी चार्ज देने और रिटायर एंप्लाइज को पुनः नौकरी पर लगाए जाने के फैसलों की आलोचना की है। उन्होंने कहा कि हरियाणा सरकार भ्रष्टाचार पर जीरो टोलरेंस की बात करती है और सभी समान को ई-टेंडरिंग से खरीदने की बात करती है, लेकिन बिजली निगम करोड़ों का माल साधारण टेंडर प्रक्रिया से कर रहे हैं, जो भ्रष्टाचार को जन्म देता है। एसोसिएशन ने एडिशनल चीफ सेक्रेटरी पावर से इन मामलों मे जांच की मांग की गई है।
 
चंडीगढ़ - हरियाणा पावर इंजीनियर्स एसोसिएशन ने बिजली चोरी की जांच करते समय इंजीनियरों के साथ मारपीट की बढ़ती घटनाओं को देखते हुए उत्तर और दक्षिण हरियाणा बिजली वितरण निगम में काम कर रहे इंजीनियरों को रात में बिजली चोरी पकड़ने से मना किया है। रविवार को जारी बयान में एसोसिएशन के अध्यक्ष केडी बंसल ने कहा कि इंजीनियरों की मारपीट की बढ़ती घटनाओं को लेकर सदस्यों में भारी रोष है। इंजीनियर्स बिजली चोरी पकड़ने के समय अपनी ड्यूटी कर रहे होते हैं। उन्होंने कहा कि प्रबंधन उपभोक्ताओं के खिलाफ पुलिस रिपोर्ट दर्ज करवाने के बाद भी कुछ मदद नहीं करता है। पिछले कुछ सप्ताह में करनाल, पानीपत, अंबाला, कैथल, रोहतक सर्किल्स में ऐसी घटनाएं हुई हैं। एसोसिएशन ने प्रबंधन तबादलों और पोस्टिंग पालिसी, वरिष्ठ अधिकारियों को बिना पदोन्नती के मौजूदा ड्यूटी चार्ज देने और रिटायर एंप्लाइज को पुनः नौकरी पर लगाए जाने के फैसलों की आलोचना की है। उन्होंने कहा कि हरियाणा सरकार भ्रष्टाचार पर जीरो टोलरेंस की बात करती है और सभी समान को ई-टेंडरिंग से खरीदने की बात करती है, लेकिन बिजली निगम करोड़ों का माल साधारण टेंडर प्रक्रिया से कर रहे हैं, जो भ्रष्टाचार को जन्म देता है। एसोसिएशन ने एडिशनल चीफ सेक्रेटरी पावर से इन मामलों मे जांच की मांग की गई है।